30. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 19344 της 12/23 Δεκ. 1980 (ΦΕΚ Β΄ 1298) Περί επιδόματος εορτών Χριστουγέννων και Πάσχα των φορτοεκφορτωτών, εργατών κομιστικής υπηρεσίας τελωνείων, αρχιεργατών, σημειωτών και φυλάκων εμπορευμάτων των λιμένων και ξηράς. Έχοντες υπόψη: α)Τας διατάξεις του άρθρ. 1 του Νόμ. 1082/80 (ΦΕΚ 250/τΑ/29.10.80) «περί τροποποιήσεως, αντικαταστάσεως και συμπληρώσεως διατάξεών τινων ενίων εργατικών νόμων και ρυθμίσεως συναφών θεμάτων». β)Την 27647/5588/76 (ΦΕΚ 825/τ.Β/23.6.76) κοινήν απόφασιν των Υπουργών Οικονομικών, Απασχολήσεως και Εμπορικής Ναυτιλίας «περί αυξήσεως της υπέρ δώρου εορτών προσαυξήσεως των τιμολογίων αμοιβής των φορτοεκφορτωτών» (διόρθωσις ημαρτημένων αυτής 32157/6479/76, ΦΕΚ 952 τ. Β΄20.7.76), αποφασίζομεν: 1.Δια την χορήγησιν επιδόματος εορτών Χριστουγέννων και Πάσχα εις τους απασχολουμένους εις τας φορτοεκφορτωτικάς εργασίας εργάτας, όλων των κατηγοριών, ήτοι φορτ/τάς, εργάτας κομιστικής υπηρεσίας τελωνείων, αρχιεργάτας, σημειωτάς και φύλακας εμπορευμάτων των λιμένων και ξηράς των οποίων οι όροι εργασίας και αμοιβής διέπονται υπό των άρθρ. 37 και 39 του Νόμ. 3239/55, επιβάλλομεν προσαύξησιν επί των ισχυόντων εκάστοτε τιμολογίων αμοιβής αυτών κατά ποσοστόν 12,50%. Με την 11471/5 – 26 Απρ. 1988 (ΦΕΚ Β΄242), απόφ. Υπ. Οικον. και Εργασίας, αυξήθηκε το παραπάνω ποσοστό από 12,5% σε 15%. 2.Η υπό της προηγουμένης παραγράφου οριζομένη προσαύξησις βαρύνει τον οιονδήποτε υπόχρεον εις την καταβολήν των τιμολογίων αμοιβής των οριζομένων ανωτέρω κατηγοριών εργαζομένων εις τας φορτ/κάς εργασίας και συνεισπράττεται με την εργατική αμοιβή από το εντεταλμένον με την είσπραξιν αυτού όργανον με τις ίδιες τριπλότυπες ή πενταπλότυπες αποδείξεις, επιβαρύνεται δε με τας εκάστοτε υπέρ τρίτων μονίμους εργοδοτικάς εισφοράς. 3.Κατά χρονικά διαστήματα που ορίζονται με απόφαση της Επιτροπής και το βραδύτερο εντός 8ημέρου από της εισπράξεως ο εισπράκτωρ υποχρεούται να αποδίδει το προϊόν της εισπράξεως του πόρου τούτου εις τον Πρόεδρον της Επιτροπής ή εις τον υπό της Επιτροπής οριζόμενον υπάλληλον. Η απόδοσις του εισπραχθέντος πόρου ενεργείται βάσει συνοπτικής καταστάσεως που συντάσσεται υπό του εισπράκτορος εις την οποίαν αναγράφονται τα στοιχεία των εκδοθεισών αποδείξεων και ειδικώτερα: α)Οι αριθμοί των εκδοθεισών αποδείξεων (πενταπλοτύπων ή τριπλοτύπων) εισπράξεων εργατικών δικαιωμάτων και το χρονικό διάστημα εις το οποίον αντιστοιχούν αυτά. β)Το ποσόν των εισπραχθέντων εργατικών δικαιωμάτων και γ)Το ποσόν που αντιστοιχεί εις το ποσοστόν 12,5% επί των εργατικών δικαιωμάτων που αποτελεί τον πόρον του Λογαριασμού. Βάσει των στοιχείων τούτων της συνοπτικής καταστάσεως και των προσκομιζομένων υπό του εισπράκτορος εκδοθεισών πενταπλοτύπων ή τριπλοτύπων αποδείξεων των αναγεγραμμένων στην συνοπτική κατάσταση ο Πρόεδρος ή ο επί της Επιτροπής οριζόμενος υπάλληλος μετά από προηγούμενο έλεγχο και θεώρησιν της συνοπτικής καταστάσεως ενεργεί την είσπραξιν και εκδίδει σχετικήν απόδειξην εκ τριπλοτύπου εισπράξεως πόρου του Λογαριασμού επιδόματος εορτών ηριθμημένου και θεωρημένου από τον Πρόεδρο της Επιτροπής εις την οποίαν απόδειξιν πρέπει να αναγράφωνται ολογράφως και αριθμητικώς το σύνολον των εις την συνοπτικήν κατάστασιν εισπραχθέντων εργατικών δικαιωμάτων, τα χρηματικά ποσά που αναλογούν εις τον Λογαριασμόν και αποδίδονται και το χρονικό διάσημα που αντιστοιχούν τα ποσά αυτά. Το ένα των τριπλοτύπων τούτων αποδείξεων δίδεται εις τον αποδόσαντα εισπράκτορα το άλλο αποτελεί δικαιολογητικό και επισυνάπτεται εις την σχετικήν ως ανωτέρω συνοπτικήν κατάστασιν και το στέλεχος φυλάσσεται υπό του Προέδρου εις το αρχείον της Επιτροπής. 4.Ο Πρόεδρος της Επιτροπής Ρυθμίσεως Φορτ/σεων ή ο παρά της Επιτροπής ταύτης οριζόμενος υπάλληλος υποχρεούται μετά την είσπραξιν της υπέρ επιδόματος εορτών προσαυξήσεως να καταθέσει την ίδια ημέρα ή το αργότερον την πρωϊαν της επομένης στο κατάστημα ή υποκατάστημα της Τραπέζης Ελλάδος της οικείας πόλεως και εν ελλείψει τοιούτου στο Κατάστημα ή υποκατάστημα άλλης αναγνωρισμένης Τραπέζης ή στο Ταχυδρομικό Ταμιευτήριο, εις πίστωσιν κεφαλαίου υπό τον τίτλον «επίδομα εορτών φορτ/των» και να λάβει από το κατάστημα ή υποκατάστημα της Τραπέζης ή του Ταχυδρομικού Ταμιευτηρίου που κατέθεσε τας εισπράξεις, σχετικήν απόδειξιν την οποίαν επισυνάπτει εις την παρ’ αυτού τηρουμένην συνοπτικήν κατάστασιν και απόδειξιν εισπράξεως. Αι εκδιδόμεναι από τον Πρόεδρον της Επιτροπής Ρυθμίσεων Φορτ/σεων ή από το αρμόδιο όργανο αποδείξεις εισπράξεως των πόρων αυτού μαζί με τας συνοπτικάς καταστάσεις και τας αντιστοίχους αποδείξεις καταθέσεων αποτελούν τα παραστατικά στοιχεία των εισπράξεων του λογαριασμού και τίθενται υποχρεωτικώς μία φορά το μήνα υπόψει της Επιτροπής Ρυθμίσεως Φορτ/σεως, υπευθύνη του Προέδρου αυτής. 5.Εκ του κεφαλαίου επιδόματος εορτών δικαιούνται πλήρους ή τμήματος επιδόματος εορτών Πάσχα και Χριστουγέννων οι εργασθέντες κατά τα οριζόμενα κατωτέρω προ των εορτών Πάσχα και Χριστουγέννων χρονικά διαστήματα, μόνιμοι, επίκουροι και ελεύθεροι των στην παρ. 1 της παρούσης κατηγοριών  εργαζομένων   αναλόγως   των   αντι(Αντί για τη σελ. 146,37(γ) Σελ. 146,37(δ) Τεύχος 1 – 62 Σελ. 31 Επίδομα Πάσχα – Χριστουγέννων 15.Δ.ζ-η.30 118 στοιχουσών ημερών εργασίας δια τα χρονικά αυτά διαστήματα, επί τη βάσει των στοιχείων του Ι.Κ.Α. ή των στοιχείων της οικείας Επιτροπής Ρυθμίσεως Φορτ/σεων. 6.Με αποφάσεις των οικείων Επιτροπών Ρυθμίσεως Φορτ/σεων καθορίζεται το καταβλητέον δια έκαστον των δικαιούχων χρηματικόν ποσόν επιδόματος εορτών, επί τη βάσει των εισπραχθέντων παρά της κατηγορίας του (σωματείου φορτ/τών) υπέρ του κεφαλαίου επιδόματος εορτών πόρων, κατά το διάστημα που μεσολαβεί από 20 Δεκεμβρίου μέχρι της Μεγάλης Δευτέρας του επομένου έτους προκειμένου δια το επίδομα εορτών Πάσχα και από της Μεγάλης Τρίτης μέχρι και της 19 ης  Δεκεμβρίου εκάστου έτους προκειμένου δια το επίδομα εορτών Χριστουγέννων, των τυχόν αποθεματικών κεφαλαίων μετά των τόκων και των ημερών εργασίας εκάστου εις τα ως ανωτέρω χρονικά διαστήματα. Η καταβολή του επιδόματος πρέπει να γίνεται την Μ. Τετάρτη για το Πάσχα και της 21 Δεκεμβρίου για τα Χριστούγεννα. 7.Ο υπολογισμός του καταβλητέου στους δικαιούχους ποσού γίνεται ως εξής: Το ποσόν εισπράξεως υπέρ του κεφαλαίου επιδόματος εορτών, συμπεριλαμβανομένων και των νομίμων τόκων, κατά τα ανωτέρω χρονικά διαστήματα (Πάσχα, Χριστουγέννων) και μετά την αφαίρεσιν του εκ 2% ποσοστού επί των εσόδων δια τας δαπάνας εποπτείας, διοικήσεως, διαχειρίσεως και λειτουργίας του κεφαλαίου επιδόματος εορτών φορτ/τών διαιρείται με το συνολικό αριθμό των πραγματοποιηθέντων κατά τα ως άνω χρονικά διαστήματα ημερών εργασίας όλων των δικαιούχων των απασχολουμένων εις τας φορ/τάς εργασίας. 8.Το πηλίκον που προκύπτει από την διαίρεσιν αυτήν αποτελεί το βασικόν ποσόν επιδόματος εορτών που αντιστοιχεί σε κάθε πραγματοποιηθέν ημερομίσθιον, το οποίον, όταν πολλαπλασιασθεί με τον αριθμόν των πραγματοποιηθέντων ημερομισθίων από κάθε φορτ/τή δίνει το ποσόν επιδόματος εορτών, Πάσχα και Χριστουγέννων που καταβάλλεται εις τον συγκεκριμένον εργάτην. 9.Τα πραγματοποιηθέντα ημερομίσθια αποδεικνύονται ή από στοιχεία του Ι.Κ.Α. (ασφαλιστικά βιβλιάρια ή βεβαιώσεις) ή από τα στοιχεία που τηρεί η επιτροπή ρυθμίσεως λιμένος ή ξηράς (μηνιαίες καταστάσεις εργαζομένων κλπ.). Σελ. 146,38(δ) Τεύχος 1 – 62 Σελ. 32 10.Δια τον προσδιορισμόν του ποσού που θα καταβληθεί εις έκαστον εργάτην φορτ/τήν κλπ. λόγω επιδόματος εορτών Χριστουγέννων και Πάσχα χρειάζεται αιτιολογημένη απόφασις της Επιτροπής Ρυθμίσεως Φορτ/σεων λιμένος ή ξηράς και πλήρη δικαιολογητικά καταβολής. 11.Η ανάληψις εκ της Τραπέζης του εκάστοτε αναλογούντος χρηματικού ποσού δια την καταβολήν επιδόματος εορτών και λοιπών δαπανών ενεργείται βάσει επιταγών ή χρηματικών εντολών υπογραφομένων υπό του Προέδρου της Επιτροπής και ενός εκ των μελών της που ορίζεται με απόφαση αυτής συνοδευομένων δια σχετικού πρακτικού της Επιτροπής αυτής περί εγκρίσεως της δαπάνης. Εφ’ όσον ήθελον προκύψει δυσχέρειες που καθιστούν ανέφικτη την πληρωμήν μέσω Τραπέζης εις τους φορτ/τάς του επιδόματος εορτών, η πληρωμή δύναται να πραγματοποιηθεί δι’ υπολόγου, υπαλλήλου ή μέλους της διοικήσεως του λογαριασμού επιδόματος εορτών, ορισθησομένου με απόφαση της ιδίας Επιτροπής Ρυθμίσεως Φορτ/σεων. Ο εν λόγω υπόλογος αφού αναλάβει εκ της Τραπέζης δυνάμει χρηματικής εντολής του λογαριασμού επιδόματος εορτών, το εκ των συνταχθεισών υπό των διοικούντων τον λογαριασμόν σχετικών καταστάσεων πληρωμής καθ’ ομάδα φορτοεκφορτωτών, προκύπτον πληρωτέον ποσόν, ενεργεί τις σχετικές πληρωμές βάσει των καταστάσεων επί των οποίων θα υπογράφουν οι δικαιούχοι δια τα αναγραφόμενα και καταβαλλόμενα εις έκαστον εξ αυτών χρηματικά ποσά. Οι εν λόγω υπόλογοι στο τέλος των πληρωμών υποβάλλουν στο λογαριασμό επιδόματος εορτών το ταχύτερον δυνατόν απόδοσιν λογαριασμού επί των ενεργηθεισών από αυτούς πληρωμών. 12.Εις τους λιμένας που δεν υφίσταται Επιτροπή Ρυθμίσεως Φορτ/σεων αλλά η ρύθμισις της εργασίας και ο καθορισμός της αμοιβής των εις τας φορτ/σεις εργαζομένων ενεργείται κατά το άρθρ. 37 του Νόμ. 3239/55, το, υπό της παρούσης οριζόμενον κεφάλαιον επιδόματος εορτών, διοικεί και διαχειρίζεται Επιτροπή αποτελούμενη εκ του Προϊσταμένου της οικείας Λιμενικής Αρχής εξ ενός αντιπροσώπου των εργοδοτών και εξ ενός αντιπροσώπου των φορτ/των οριζόμενη με απόφαση του οικείου Νομάρχου αι δε σχετικαί εντολαί αναλήψεως χρηματικών ποσών εκ της Τραπέζης υπογράφονται υπό πάντων των μελών αυτής. 15.Δ.ζ-η.30 Επίδομα Πάσχα – Χριστουγέννων 119 13.Αι δαπάναι Εποπτείας Διοικήσεως, Διαχειρίσεως και Λειτουργίας του Λογαριασμού επιδόματος εορτών Φορτοεκφορτωτών, ήτοι είσπραξις, κατανομή και καταβολή εις τους δικαιούχους φορτοεκφορτωτάς των ποσών επιδόματος εορτών, τήρησις λογιστικών βιβλίων, προμήθεια βιβλίων, εντύπων και γραφικής εν γένει ύλης κλπ., βαρύνουν τον ανωτέρω λογαριασμόν. Καθορίζονται δε και κατανέμονται δι’ αποφάσεων των οικείων Επιτροπών Ρυθμίσεως Φορτοεκφορτώσεων Λιμένων και Ξηράς εις τα ασχοληθέντα και εποπτεύοντα την ανωτέρω εργασίας πρόσωπα (μέλη των Ε.Ρ.Φ.Λ., Ε.Ρ.Φ.Ξ. και προσωπικόν). Η ανωτέρω επιβάρυνσις εν ουδεμιά περιπτώσει δύναται να είναι υπερτέρα του ποσοστού του 2% των εσόδων του ανωτέρω λογαριασμού. Τα ως άνω καταβαλλόμενα ποσά δεν δύνανται να υπερβαίνουν δι’ εκάστην περίπτωσιν τα δια της υπ’ αριθ. 45610/2135/1978 (ΦΕΚ 589 τ.Β’ 1978) κοινής αποφάσεως των Υπουργών Συντονισμού, Προεδρίας της Κυβερνήσεως, Οικονομικών και Εργασίας, καθοριζόμενα κατά μήνα όρια αποζημιώσεως των Προέδρων και μελών των Ε.Ρ.Φ. Λιμένων και Ξηράς. Μετά την κατά τ’ ανωτέρω διάθεσιν του ποσοστού δαπανών διοικήσεως, τα τυχόν εναπομείναντα υπόλοιπα αυτού μεταφέρονται εις το διανεμητέον κατά την παρ. 7 της παρούσης εις τους φορτ/τάς ποσόν. Εν περιπτώσει μη επαρκείας του οριζομένου ποσοστού 2% η αποζημίωσις των μελών των Ε.Ρ.Φ. και του προσωπικού μειούται αναλόγως. 14.Αι συνιστώμεναι με αποφάσεις των οικείων Νομαρχών εξελεγκτικαί Επιτροπαί των Κεφαλαίων Αποζημιώσεως Φορτ/τών ενεργούν και τον έλεγχο της διακινήσεως των κεφαλαίων εορτών φορτ/τών υποβάλλουσαι το εν προκειμένω πόρισμα αυτών εις τον οικείον Νομάρχην. Όπου δεν υφίσταται κεφάλαιον αποζημιώσεως φορτ/τών τον έλεγχον της διαχειρίσεως του κεφαλαίου επιδόματος εορτών ενεργεί τριμερής επιτροπή αποτελουμένη εξ ενός δημοσίου υπαλλήλου, εντός εκπροσώπου των εργοδοτών και ενός εκπροσώπου των φορτ/τών, οριζομένη κατ’ έτος με απόφαση του οικείου Νομάρχη προς τον οποίον υποβάλλει την εν προκειμένω έκθεση και πόρισμα αυτής. 15.Η καταβολή του επιδόματος εορτών Χριστουγέννων και Πάσχα στους τακτικούς λιμενεργάτας του Οργανισμού Λιμένος Θεσσαλονίκης, δια τους οποίους εξακολουθεί ισχύον το παρά της τέως Επιτροπής Ρυθμίσεως Φορτ/σεων Λιμένος Θεσ/νίκης (ΕΡΦΛΘ) τιμολογιακόν καθεστώς, διενεργείται δια κάθε δικαιούχο, συμπεριλαμβανομένων και των εκτάκτων, όχι επί τη βάσει των εισπραχθέντων πόρων υπέρ του κεφαλαίου επιδόματος εορτών παρά της κατηγορίας του (σωματείου) αλλά επί τη βάσει των εισπράξεων του λογαριασμού επιδόματος εορτών όλων των κατηγοριών λιμενεργατών Οργανισμού Λιμένος Θες/νίκης. 16.Ειδικώς ως προς τους Λιμενεργάτας Ο.Λ.Θ. των ομάδων (1) Κομιστικής Υπηρεσίας Ελευθέρας Ζώνης, (2) Κομιστικής Υπηρεσίας Τελωνείων και (3) Οικοδομησίμου Ξυλείας, η καταβολή των επιδομάτων εορτών Χριστουγέννων και Πάσχα θα διενεργήται επί τη βάσει του μέσου ημερομισθίου, το οποίον προκύπτει κατά τα κρίσιμα χρονικά διαστήματα δι’ εκάστην ομάδα κεχωρισμένως.

[Source: greek_legal_code_raptarchis | Tokens: 11044]